


Anul XV. No. 4 10 Februarie 1939 Număr extraordinar 


>= ——— ie, uiti Ec a a N a RI a 


VESTITORUL 


ORGAN AL EPARHIEI ROMÂNE UNITE DE ORADEA ŞI REVISTĂ DE CULTURĂ RELIGIOASA 








: Fă ABONAMENT: 
Redacţia şi Administraţia : „+ “Apare | parohiile: . . . . . „ 200 Lei 
P 1 f i i A Particnlarii: . . . . . 160 Lei 
Pa) tatea pf See pa. la 1 şi la 15 a fiecărei luni | Membrii Agrului . . . 100 Lei 








ini mt RR a aa aa tu] 


1950 





* PAPA PIUS XI. 





7 CE BOU EEE 


18 VESTITORUL 





No. 527/1939. 

PAPA PIUS al Xl-lea 


O undă aeriană din această dimineaţă Ne-a 
adus trista veste a sâvărşirii din vieaţă a 
Preafericitului Părinte Papa Pius al XI-lea, 
întâmpială azi, în 10 Februarie a. c., orele 5'30, 
în anul al 82-lea al vieţii, 60-lea al Preoţiei, 
20-lea al Episcopatului şi al 18-lea al glorio- 
sului său Pontificat. Era al 265-lea urmaş al 
Sfântului Petru, Vârhovnicul Apostolilor. 

“Cu toate că boala îndelungată şi vârsta 
înaintată i-au sleit în vremea din urmă tot mai 
mult puterile, vestea morţii Ne-a sosit ca un 
fulger ce străbate dela o margine la alta a 
lumii, umplând de adâncă jale pe toţi iii 
Bisericii. 

Ajuns la cârma Bisericii în una din cele 
mai grele clipe pe care le-a cunoscut istoria 
lumii; pătruns de conştiinţa luminată a unei pa- 
ternităţi universale pe care i-a încredinţat:o 
Providența ; crainic neînfricat şi nebiruit al 
păcii dintre popoare; neostenit în a căula şi 
a găsi noui şi noui iniţiative şi mijloace pentru 
a şterge lacrimile, a vindeca rănile şi a uşura 
atâtea necazuri pricinuite de nemilosul război ; 
centru de atracţie al unei vaste mișcări de 
guverne şi de popoare ce se îndreptau spre 
Sfântul Scaun peniru a strânge raporturi prie- 
teneșii şi a-i cere nepreţuitul său concurs la 
refacerea lumii ; stăvilar puternic şi neînfrânt 
în faţa puhoiului cutropitor al noul păgânism 
ce ameninţă credinţa şi civilizaţia deopotrivă, 
călcând în picioare demnitatea persoanei 
omeneşti, Pius al Xl-lea a scris una din cele 
mai strălucite pagini în istoria Bisericii. Pre- 
stigiul Sfântului Scaun poate nici când, în 
cursul veacurilor, n'a fost atât de mare ca sub 
acest glorios Pontificat. 

Adânc pătruns de marea răspundere pe care 
Hristos, prin cuvintele învăfați loale neamu- 
rile, a încredinţato în întâiul rând Vicarului său 
de pe pămât, a căutat prin toate mijloacele să 
întărească şi să sporească credinţa în fiii Bise- 
ricii şi să o răspândească şi la cei ce stau „în 


întunerec şi în umbra morţii“. Misiunile nici 
când nu au luat un avânt mai mare şi înflorire 
ca la îndemnurile şi siăruințele acestui mare 
Papă. Noia dominantă a Pontificalului său, însă, 
este Acţiunea Catolică, atât de dragă Inimii 
sale, pentru care a stăruit „cu vreme şi fără 
vreme“. Aceasta l-a preocupat din primele zile 
ale Pontificatului: organizarea apostolatului mi- 
renesc, pentru a putea face să sălășluiască pa- 
cea lui Hristos în împărăfia lui Hristos. 
Jalea pe care o îmbracă Biserica la moar- 
tea lui Pius alĂl-lea e cu atât maimare cu cât 
actualele condițiuni politice internaţionale ţin în 
nesiguranţă şi continuă agitaţie lumea. In anii 
din urmă El părea că nu mai lrăeşte decât pen- 
tru pace. Pentru ea şi-a oferit lui Dumnezeu 
vieaţa. Nu i-a fost însă dat s'o vază pe deplin 
asianrată. Pacea i-a fost pogramul şi diviza pon- 
tificatului: „Pacea lui Hristos în împărăția lui 
Hristos“. Aceasta i-a fost şi cea din urmă bine- 
cuvântare: Pace? Pace? | 
Acum făclia ce a luminat cu atâta putere 
întunerecul acestui veac sa stins. Pius al 
Xllea nu mai este. Păstorul cel vecnic a 
chemat la sine pe Locţiitorul său de pe pă- 
mânit, ca să-i dea răsplata cununei celei ne- 
veştezile slujii bune şi credincioase, care lupta 
cea bună a luptat. Aliarele sunt cernite. Dure- 
rea Bisericii este mare. Noi fiii acestei Bise- 
rici catolice apostolice romane împărtăşim du- 
rerea obştească şi copleşiţi de ea, plecăm ge- 
nunchii în faţa voinţii lui Dumnezeu şi înăl- 
țăm ochii noşirii spre Domnul milelor, cerşind 
iertare pentru robul lui Dumnezeu Papa Pius 
Xl-a mutat dela noi, pace lumii iar Bisericii 
sale văduvite, cârmaciu destoinic şi luminat, 
vrednic urmaş al marelui dispărut. | 
Impărtăşind aceasta triste veslă Veneratu- 
lui Cler şi iubiţilor Noşiri credincioşi, dispunem: 
1. Timp de trei zile în toate bisericile 
din cuprinsul Diecezei se vor trage la 
amiazi toate clopotele câte o jumătate de oră. 

2. In una din zilele până la înmormân- 
lare fiecare preot diecezan va celebra o 
sf. Liturghie pentru odihna sufletului ador- 
mitului Pontifice. 

3. În Dumineca din 19 Februarie crt. 
în toate bisericile parohiale, la sfârşitul 
Sfintei Liturghii se va oficia un părăstas. 

4. Atât preoţii, cât şi toţi credincioşii, 
vor inălţa rugăciuni câtre Domnul, ca Bi- 
sericii Sale să-i dea cât de ingrabă un 
nou Cap văzul, vrednic de aceasta cea 
mai mare vrednicie. 


Oradea, 10 Februarie 1939, 


In veci pomenirea lui! 











Prestigiul Papalității 


In legătură cu ultimele zile de pontificat ale 
Papei de fericită pomenire Pius XI, credem că nu pu- 
tem face lucru mai plăcut, mai mângăietor, mai înâl- 


ţător de suflete, decât semnalând câteva fapte mai 


noui, care arată limpede creșterea prestigiului Papa- 
Jității în lumea întreagă. 

Zicem, anume, în lumea întreagă, nu numai în 
cea catolică, fiindcă faptele la care ne referim sunt 
din sferele sociale politice şi confesionale cele mai 
deosebite. 

Ne gândim, întâiu, la recenta vizită a primului 
ministru englez Chamberlain şi a lordului Halifax la 
S. Sa Papa Pius XI, apoi la alte fapte. 

E, în adevăr, întâia dată de patru veacuri încoace, 
că doi ministri ai Imperiului Britanic fac o astfel de 
vizită. Anglia şi întreg imperiul ei colonial era pâtruns 
până bine de curând de un duh nemai pomenit de 
vrăjmaş Scaunului Apostolic al Romei şi catolicismu- 
lui în general. Nu e aşa de mult, de când Englezii 
vindeau zeci de mii de lrlandezi, robi în America, 
necrufând nici pe femei şi pe copii. Și nici astăzi 
n'a dispărut cu totul învierşunarea fanatică a unor 
cercuri protestante engleze împotriva S. Scaun, cu 
toată acțiunea providenţială a unor chiriarhi ca New- 
man, Manning, Bourne, a unor scriitorii convertiți ca 
Benson, Chesterton, Belloc etc., precum şi a excelen- 
tei Asociaţii pentru răspândirea adevărului catolic. 

Dintre dominioanele vastului imperiu britanic, 
cinci aveau de mult legături diplomatice cu S. Scaun: 
Canada,  Airica Orientală, Australia-Noua Zelandă, 
Africa de Sud şi Indiile. In cele din urmă, îşi trimite 
şi Anglia protestantă şi sectară un ministru al ei la 
Vatican, 

La această măsură diplomatică a marelui imperiu, 
S: Scaun răspunde înființând şi el o delegaţiune apo- 
stolică la Londra, al cărei titular e Mar. Godefrey, 
acest prelat care însoţeşte pe numiții ministri brita- 
nici în călătoria lor spre Cetatea Eternă. 

E de prisos să amintim că nici d. Chamberlain, 
nici lordul Halifax nu e catolic. 

Totuşi întreaga Britanie, şi ei în deosebi, sunt 
convinşi nu numai de neasemuita însemnătate a Va- 
ticanului, ci şi de interesul şi bunăvoința lui pentru 
toate cauzele lor. S'a văzut aceasta şi cu prilejul 
condoleanţelor așa de mişcătoare prezentate de Vati- 
can la moartea Regelui George V. 

Pe Lord [alifax, fiul lordului cu acelaş nume, care 
a urmat pe vremuri celebrele convorbiri dela Malines 
cu neuitatut cardinal primat al Belgiei, Mercier, în sco- 


pul restatornicirii unităţii creştine îl aduc la Vatican, 
de bună seamă şi alte nostaigii. 

E de prisos să reproducem amănuntele ceremonia- 
lului, cu care sunt primiţi asemenea demnitari. Odată 
cu cei doi miniştri se prezintă în această istorică audi- 
ență papală şi d. Osborne, ministrul Marei Britanii pe 
lângă S. Scaun. 

După cum apare din laconicul comunicat apărut 
în L'Osservatore Romano, organul Vaticanului, S. Pă- 
rinte s'a interesat de aproape de starea actuală a au- 
gustei familii a suveranilor englezi, făcând călduroase 
urări atât pentru prosperitatea acestei familii cât şi a 
împărăției întregi *Am apreciat mult« — declară pri- 
mul ministru Chamberlain — »sinceritatea şi intensivi- 
tatea preocupărilor Sfinţiei Sale pentru problemele ce 
te în acest timp pacea Europei şi conştiinţa ome- 
nirii<. i 

Agenţia Havas-Paris observă că această audienţă 
depăşeşte durata audienţelor obişnuite şi arată cordia- 
litatea raporturilor ce există între cele două mari pu- 
teri. Ipoteza cea mai acreditată, continuă coresponden- 
tul acestei agenţii, este că înalții interlocutori ar îi 
discutat chestia Locurilor Sfinte şi a refugiaților evrei. 
Vaticanul doreşte anume ca toate Locurile Sfinte, nu 
numai lerusalimul şi Bethleemul, să fie la adăpostul 
oricărei vexaţii polițieneşti în timpul actualei tenisuni 
din Palestina. Vaticanul ar dori chiar un Statut juridic 
aparte pentru toate comunităţile catolice din Palestina. 

În ce priveşte soarfea refugiaților evrei, se ştie 
că S. Scaun nu refuză ajutorul Său nici unui nenoro- 
cit, fără deosebire de lege, limbă sau ţară. 

Nu se poate tăgădui, scrie cu acest prilej ziarul 
îrancez Figaro, că vizita miniştrilor englezi la Vatican 
e culmea acestei călătorii diplomatice. Cu toată poli- 
teţa aleasă a Ducelui, el nu-şi putea ascunde nici 
sbârciturile feţei, nici privirea vagă, pierdută în nelă- 
muritul zărilor. La Vatican, însă, ei se simt între 
prieteni, în familie chiar, unde e numai dragoste şi 
atenţiune, nu calcul politic şi raiinerie diplomatică. 
Numai de pe aceste culmi eterne ei pot contempla 
acea »beata pacis visio« (fericita viziune a păcii), de 
care vorbia ziarul S. Părinte în preziua audienței 
acesteia memorabile. 

In afară de această istorică vizită a miniştrilor 
englezi la Pius XI, mai sunt şi alte fapte care trebue 
subliniate. 

Ocupându-se de situaţia lIsraeliţilor în lumea în- 
treagă »Correspondance juive<«, organul congresului 
evreesc mondial, după ce mulţumeşte d-lui Roosevelt, 

preşedintele Statelor Unite Americane adaugă: »Recu: 
noştinja, omagiile tuturor Evreilor trebue să se adre- 
seze, în acelaşi timp, unei alte mari căpetenii a ome- 
nirii, Papa Pius XI, care va rămânea pentru ei, până 
în timpurile cele mai îndepărtate, obiectul venerației 
lor«. 

Se ştie apoi că nu de muli Mahometani năpăs- 
tuiți de Sovitele »bezbojnice«< s'au adresat tot Papii 
Pius XI ca atunci, când îşi ridică glasul pentru apâ- 
rarea creştinilor, să nu-i uite nici pe ei, deoarece şi 
ei îndură aceleaşi neajunsuri şi n'au alt apărător de- 
cât pe el (califatul, se ştie, fuseze mort înainte de a-l 
desființa Kemal Paşa »Gaziulc). 

In şedinţa Adunării Deputaţilor francezi din 12 
Ianuarie a. c. d. Edouard /leriof, deputat de Lyon, 
preşedintele acestei Adunări, între altele declară: »Să 
luăm seama, domnilor, dreptul moare şi cu el sunt 
amenințate toate achiziţiile umanismului vechiu, învă- 
țămintele Evangheliei, cuceririle gândirii filosofice. 
Apoi adaugă: »La Roma, un moşneag spre care se 

îndreaptă omagiile noastre de bună voie, întemeindu-se 
pe bărbăţia lui spirituală, înnoeşte tradiţia marilor Papi 
ocrotitori ai celor slabi, năpăstuiţi pe nedreptule. 

Aproape nu ne vine să credem ochilor, 

Parlamentul francez, focarul tradiţional al anticle- 
ricalismului european, să aducă prin graiul preşedin- 
telui său omagii ca acestea Papii dela Roma şi cato- 
licismului până bine de curând atât de odios? Unde 
e ministrul Combes şi faimoasa lui lege de separație 
a bisericilor de Stat? 

Şi să nu dăm în asemenea împrejurări lui Dumne- 
zeu mulțumită din tot sufletul nostru, pentrucă în ne= 
mărginita Lui înțelepciune şi cele mai rele lovituri 
ale sorții le îndreaptă spre binele şi folosul nostru, 
precum şi spre negrâita Lui slavă? 

Şi să nu fim mângăiaţi chiar în marea încercare, 
ce îndurâm şi noi cu întreaga Biserică, văzând stră- 
lucita moştenire a acestui pontificat atât de glorios ? 

P. loan Georgescu 








Răposatul Papă s'a născut la Desio lângă Milano, 
în 31 Mai '1857, dintr'o familie modestă dar adânc 
religioasă, Primele studii le-a făcut în satul său na- 
tal şi în Milano, iar apoi e trimis la Roma în Cole- 
giul Lombard. Cursurile teologice le urmează la Uni- 
versitatea Gregoriană, unde ia doctoratul în Teologie 
şi în Dreptul canonic, ca la Academia S. Toma, în- 
temeiată de Leon XIII, să ia doctoratul şi în filosofie. 
In 20 Decemvrie 1879 este hirotonit preot în Basilica 
din Lateran, care mai târziu avea să devină catearala 
Episcopatului său Roman. Intors la Milano e numit 
profesor în Seminarul cel Mare, desvoltând în aceeaşi 
vreme şi 0 intensă activitate pastorală la una din 
parohiile acelui oraş. Calitățile lui alese de pasionat 
cărturar, îi deschid curând drumul la Biblioteca Am- 
broziană, una din cele mai de seamă din lume. După 
moartea Megr,. Ceriani, celebrul orientalist, e numit 
director al Ambrozianei. In 1912, când prefectul de 
atunci al Bibliotecii Vaticane, P. Ehrle e creat cardi- 
nal, Achille Ratti — aceasta îi era numele — e che- 
mat în fruntea acesteia şi e numit totodată Canonic 
la S. Petru şi Pronotar Apostolic. In cei treizeci 
de ani de intensă cărturărie, petrecuţi în cele mai de 
seamă biblioteci el are răgaz sâ-şi câştige armele 
adevărului, arma veritatis ; ştiinţa. Ştiinţa nu numai 
pentru acţiune, ci mai ales pentru vieaţă, spunea 
Dânsul într'o memorabilă audienţă acordată unui di- 
stins prelat. Ştiinţa pentru vieaţă este aceea care îl 
face pe om, om cinstit şi creştin convins. Aceasta 
ştiinţă formează şi desvoltă carecterul conform jude- 
căţii drepte şi legii lui Dumnezeu. Ştiinţa aceasta are 
pentru un suilet de apostol, pentru un preot mai ales, 
o valoare apologetică şi-i împrumută un prestigiu 
extraordinar. Şi Pius XI s'a distins în această ştiinţă, 

In 1918 Papa Benedict al XV-lea îl trimite ca 
Vizitator Apostolic în republica reînviatei Polonii. Mai 

târziu, în 28 Octomvrie 1919 este consacrat ca episcop 
de câtre răposatul cardinal Kakowsky, cu titlul de 
arhiepiscop de Lepanto şi e numit întâiul Nunţiu 
Apostolic în Polonia. E cunoscută pilda de eroic curaj 
pe care a dat-o, râmănâd la postul sâu, pe vremea 
când armatele sovietice împresurară Varşovia, îugind 
toţi din capitală dimpreunâ cu Corpul Diplomatic. Nu- 
mai Nunţiul Apostolic a înfruntat primejdia, devenind 
astfel adevărat Defensor Civifatis. 

Dar evenimentele se precipitau. In 1921 moare 
Cardinalul Ferrari, arhiepiscopul din Milano. Benedict 
XV îi numeşte ca urmaş pe Nunţiul din Polonia, ridi- 
cându-l, în Consistorul din 13 lunie 1921, la demnita- 
tea de cardinal. Inainte de a se înscăuna, noul arhi- 
episcop ține să prezideze un pelerinaj naţional italian 
la Lourdes. Inscăunat în 8 Septemvrie, abia a rămas 
câteva luni în scaunul S. Ambrozie şi a S. Carol 
Borromeo: rapfim transit. In acest timp a avut feri- 
cirea să înaugureze Universitatea catolică a Preasi, 
Inimi din Milano, În 22 lanuarie Papa Benedict XV 
moare, iar Conclavul Cardinalilor ce se întruneşte în 
2 Februarie seara, la 6 Februarie îl alege de Cap al 
Bisericii, luându-şi numele de Pius XI. Cel dintâiu act 
al pontificatului său a fost un gest de pace. FI a dat 
cel dintâi, după 1870, Binecuvântarea Urbi et Orbi 
din loja externă a S$. Petru, în prezenţa unui numeros 
public şi a trupelor italiene cari veniseră să-i dea 
onorurile. Pontiiicatul său, despre care s'a scris mai 
de multeori în coloanele acestei reviste, a fost unul 
din cele mai îecunde. Prin munca sa de împăciuire 
a popoarelor, prin avântul dat misiunilor, prin inten- 
sijicarea vieţii religioase şi larga atenţiune dată stu- 
diilor bisericeşti, dar mai ales prin Acţiunea Catolică, 
acest mare Papă, adevărat Fides intrepida, pregă- 
teşte calea viitorului Pasfor Angelicus ce îi va urma. 
Pius XI a fost farul luminos al acestui veac întunecat. 
Erat lucerna ardens ef lucens in caliginoso loco. 


Redactor: Coriolan Tămăian 

